# Frederick Theodore Frelinghuysen

| Frederick Theodore Frelinghuysen |
| --- |
|  |
| Født | 4. aug. 1817 Millstone (New Jersey) |
| Død | 20. mai 1885   (67 år) Newark |
| Beskjeftigelse | Politiker, advokat, diplomat  |
| Utdannet ved | Rutgers University |
| Ektefelle | Matilda Elizabeth Frelinghuysen |
| Far | Frederick Frelinghuysen Theodore Frelinghuysen (adoptivfar) |
| Barn | Frederick Frelinghuysen George Griswold Frelinghuysen Theodore Frelinghuysen Sarah Helen Davis |
| Parti | Whig Party Det republikanske parti |
| Nasjonalitet | USA |
| Gravlagt | Mount Pleasant Cemetery |
| Senator fra New Jersey |
| (1) 1867–1869 (2) 1871–1877 |
| Forgjenger | (1) William Wright (2) Alexander Cattell |
| Etterfølger | (1) John P. Stockton (2) John R. McPherson |
| 29. utenriksminister i USA |
| 1881–1885 |
| President | Chester Arthur |
| Forgjenger | James G. Blaine |
| Etterfølger | Thomas F. Bayard |
| Signatur |
|  |
|

---

Frederick Theodore Frelinghuysen på Commons |

**Frederick Theodore Frelinghuysen** (født 4. august 1817 i Millstone i New Jersey, død 20. mai 1885 i Newark i New Jersey) var en amerikansk republikansk politiker, kjent som landets utenriksminister under president Chester Arthur i perioden 1881 til 1885.

## Biografi

Faren Frederick døde da Frederick T. var bare tre år gammel, noe som gjorde at han deretter ble adoptert av sin onkel Theodore Frelinghuysen. Theodore var senator fra New Jersey i perioden 1829 til 1835 og var visepresidentkandidat for Whig Party ved presidentvalget i 1844.

Frelinghuysen ble uteksaminert i 1836 fra Rutgers College, og innledet i 1839 sin karriere som advokat i onkelens advokatselskap. Som advokat arbeidet han blant annet på vegne av Central Railroad of New Jersey, Morris Canal and Banking Company og andre selskap. Han giftet seg med Matilda Elizabeth Griswold, og fikk med henne tre døtre og tre sønner. Hans sønn George Griswold Frelinghuysen hadde senere et sommersted i Morristown i New Jersey som i dag er kjent som Frelinghuysen Arboretum.

### Politiske verv

Frelinghuysen gikk inn i politikken i 1849 som medlem av Whig Party, men gikk over til Det republikanske partiet ved presidentvalget i 1860. Han var medlem av USAs senat som senator fra New Jersey i perioden 1867 til 1869 som erstatter av den avdøde senatoren William Wright, og igjen gjennom en full periode etter omvalg fra 1871 til 1877.

I 1870 ble Frelinghuysen utnevnt til USAs minister til Storbritannia, men han takket nei til embetet. I slutten av desember 1881 ble han utnevnt til utenriksminister av president Chester A. Arthur, et verv han takket ja til og som varte til begynnelsen av mars 1885 da Arthurs periode gikk ut og ble erstattet av Grover Cleveland.

Som utenriksminister motarbeidet han sin forgjenger James G. Blaines panamerikanske politikk og forhandlet frem en grenseavtale med Canada.[*trenger referanse*]

Etter sin periode som utenriksminister trakk Frelinghuysen seg tilbake fra det offentlige og pensjonerte seg. Han døde den 20. mai 1885 i Newark i New Jersey, tre måneder etter at han trakk seg tilbake.

## Referanser

## Eksterne lenker

* (en) Frederick Theodore Frelinghuysen – kategori av bilder, video eller lyd på Commons
* (en) Frederick Theodore Frelinghuysen hos Amerikas forente staters kongress’ biografiske kartotek

* (en) Frederick Theodore Frelinghuysen hos American National Biography

* (en) Frederick Theodore Frelinghuysen hos The Peerage
* (en) State.gov – Frederick Theodore Frelinghuysen (1817–1885) – Biografien til Frelinghuysen hos U.S. Secretary of State.
* (en) Millercenter.org – Frederick T. Frelinghuysen (1881–1885) – Biografien til Frelinghuysen som utenriksminister hos Miller Center of Public Affairs.